hvordan kommer jeg hurtigst igennem sikkerhedskontrollen, når jeg flyver til oslo?
lidt planlægning, inden du når frem til lufthavnen, vil gøre turen til oslo helt ukompliceret. læs vores nyttige tips til at komme hurtigt gennem sikkerhedskontrollen: 

* det vigtigste først: du vil skulle vise pas og boardingkort i sikkerhedskontrollen. så hav dem ved hånden for ikke at skulle lede det hele igennem.
* du kommer ikke uden om at skulle smide tøjet. noget af det. i hvert fald jakke, bælte, nøgler og hvad du ellers har i lommen, såsom hovedtelefoner, der skal på en bakke gennem røntgenmaskinen. det går meget hurtigere, hvis du begynder på det, efterhånden som du nærmer dig.
* alle elektroniske apparater, herunder tablet og telefon, skal scannes enkeltvis.
* rejser du med en ny parfume? det er ikke noget problem. så længe beholderen ikke er større end 100 ml og ligger i en gennemsigtig, genlukkelig plastpose, kan du godt tage den med om bord.
* lette gummisko er en god slags fodbeklædning, da det er mindre sandsynligt, at du bliver anmodet om at tage dem af på vej igennem lufthavnskontrollen. sikkerhedssko og andre tungere sko skal ofte igennem ekstra screening.
* fjern genstande, der ikke er tilladt i håndbagagen. hvis du skal have skarpe eller spidse genstande med, skal de pakkes forsvarligt ned i den indleverede bagage. ellers bliver sådanne genstande konfiskeret, fordi de ikke må medbringes i kabinen.
